สวัสดีค่ะ หนูมีเรื่องจะถามค่ะ เดือนที่แล้วหนูเป็นประจำเดือนเมื่อวันที่20-25พอวัน26หนูมีอะไรกับแฟนยังไม่มีการหลั่งใน ก็มาใส่ถุงยางอนามัย พอมาเดือนนี้ปกติประจำเดือนต้องมาแล้วนี่วันที่29แล้วประจำเดือนยังไม่มา มีโอกาสตั้งครรภ์ไหมค่ะ
สวัสดีค่ะ การมีเพศสัมพันธ์ถ้ามีช่วงที่สอดใส่แต่ไม่ได้ใส่ถุงยางอนามัยป้องกัน มีโอกาสจะทำให้เกิดการตั้งครรภ์ได้ค่ะ แม้จะมาใส่ถุงยางอนามัยตอนจะหลั่งก็ตามดังนั้นมีโอกาสตั้งครรภ์ได้แม้จะไม่มากเท่ากับการหลั่งในตามปกติ ดังนั้นในกรณีนี้ถ้าประจำเดือนมาช้าเกิน 35 วันไปแล้ว ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปการมีเพศสัมพันธ์ในครั้งต่อไปควรใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน